Түркістан қаласы, Ататүрік атындағы №17 мектеп – гимназиясы КММ

« Жалпы білім беретін мектептерде дене шынықтыру сабағында арнайы топтардағы жаттығулардың жүргізу әдістемесі» тақырыбында өткізілген облыстық тәжірибелік семинарының

хаттамасы

**Күні**: 10.11.2021 жылы

**Өткізілген жері**: Түркістан қаласы.

**Семинарға қатысқандар;**

1. Түркістан облысы әдістемелік орталығы «Бұқаралық спорт және салауатты өмір салты кафедрасы» дене шынықтыру пәні әдіскері Абдимуслим Мираманов.
2. Көрші аудандардан келген дене шынықтыру пәні әдіскерлері мен мұғалімдері.
3. Мектеп – гимназия директоры Р.К.Урумова.

**Күн тәртібінде:**

1.Таныстырылым Түркістан облысы әдістемелік орталығы «Бұқаралық спорт және салауатты өмір салты кафедрасы» дене шынықтыру пәні әдіскері Абдимуслим Мираманов.

1. «Тапқыр достар» спорттық интеллектуальды сайысы.

Дене шынықтыру пәні мұғалімі Б.І.Үкібас

1. « Допты ұрудың әдіс – тәсілдерімен әріптесіне пас беру жаттығулары» Дене шынықтыру пәні мұғалімі Ш.М.Мейірбеков
2. « Қимыл – қозғалыс сапасын арттыру және сергіту ойындары»

Дене шынықтыру пәні мұғалімі С.А.Шалов

1. «Футбол ойынының әдіс – тәсілдерін меңгерту»

Дене шынықтыру пәні мұғалімі Е.Ж.Бажиев

1. «Волейбол элементтерімен тактикалық үйрету»

Дене шынықтыру пәні мұғалімі М.М.Исрайлов

1. «Акробатикалық жаттығулардың маңыздылығы»

Дене шынықтыру пәні мұғалімі Е.М.Сүйімбаев

**Тыңдалды:**

Алғашқы сөз кезегін ОӘО әдіскері А. Мираманов алып, күн тәртібінде қаралатын мәселелер бойынша келген қонақтар мен мұғалімдерге таныстырып өтті. Облыстық семинардың өткізудегі мақсаты - бағдарламадағы тақырыпқа сай, сабақтарда оқушылардың көшбасшылық және команда да жұмыс істеу дағдыларын дамыту жолында жұмыс жасалуы керек екендігі айтылды.

Келесі сөз кезегін мектеп – гимназияның директоры Урумова Рахила апайға берілді. Сөз басын жан – жақтан келген қонақтарға рахмет айтудан бастап, семинардан жақсы жаңалықтар мен әдіс – тәсілдер алмасу керектігін айтып, ашық сабақ өтетін мұғалімдерінің жетістіктері мен шеберліктерін айтып, барлықтарына сәттілік тіледі. Өзі басқарып отырған мектептің «Дене шынықтыру» кафедрасының мұғалімдері барлық уақытта спортты жоғары көтеретіндігіне сенім білдіріп, оқушылардың бос уақытын тиімді пайдалануға жұмсап жүргендігіне ризашылықтарын білдіріп, алғыс айтты.

Күн тәртібіндегі екінші мәселе бойынша мектептің спорт залында **«Тәуелсіздігімізге 30 жыл толуына»** орай арнайы ұйымдастырылған музыкалық – спорттық қойылым көрсетілді. Қойылымның негізгі мақсаты – мектептегі 15 ақысыз үйірмелердің жұмыс жасауы мен оқушылардың жеткен жетістіктерінен көрініс көрсетілді. Одан ары қолдарындағы бағдарламаның түсіне сәйкес, семинарға келген мұғалімдерді бөліп, ашық сабақтарға қатысуларын айтты.

Сонымен ашық сабақ барысында, дене шынықтыру пәні мұғалімі Б.Үкібас «Тапқыр достар» спорттық интеллектуальды сайысы бойынша 8ә сынып оқушыларын екі топқа бөліп, команданың бір мүшесі ретінде келген қонақтардан топты толықтырды. Сабақты оқушылардың өз басқаруына беріп, сайыстарды бірнеше турдан ұйымдастырды. Сыныппен теориялық ашық сабақты жан – жақты көрсетті.

Ал Ш.Мейірбеков « Допты ұрудың әдіс – тәсілдерімен әріптесіне пас беру жаттығулары» атты тақырыпта спорт залда кең көлемде 5-6-7 сынып оқушыларынан құралған баскетбол командасымен аралас сабақ өтті. Шыңғыстың оқушыларының шеберліктері мен дайындықтары жан – жақты екендігі сабақ барысында көрінді.

Және де С.Шалов пен Е.Сүйімбаевтың ашық сабақтары арнайы гимнастика залында керемет музыкалық ритммен жаттығулар мен әдіс – тәсілдер команда берілуімен орындалып жатты. Самат ағай мен Ербол ағайлар өздерінің және оқушыларының дайындықтарының жоғары деңгейде екендіктерін көрсетті. Ерболдың оқушыларының акробатикалық жаттығуларды терең меңгергендігі мықты болғандықтан, семинарға келген қонақтардың өтініші бойынша би ырғағы бойынша тәсілдерін қайта көрсетуді өтініш етті.

Бұған қоса Е.Бажиев пен М.Исрайловтың ашық сабақтары кіші футбол мен волейбол ойындарының әдіс – тәсілдерін оқушыларға меңгерту болғандықтан, қос мұғалімнің өтетін сыныптарын екі топқа бөліп, оқушылардың бір – бірлеріне допты пас беру, қабылдау және алдау әдіс – тәсілдерін жан – жақты меңгергендігін практика жүзінде көрсетті. Семинарда жоспарланған барлық іс – шаралар мен ашық сабақтар өз деңгейінде жоғары нәтижеде уақытында өткізілді.

Ал семинар барысында дене шынықтыру пәні нұсқаушысы С.Әділбаевтың «Ұлттық спорт ойындарын дене шынықтыру сабағында пайдалану» атты тақырыптағы жазған озық – іс тәжірибесін семинарға келген әріптестері алдында қорғап, облыс көлемінде таралуына ұсынды.

ОӘО әдіскері А. Мираманов семинарда өткізілген барлық ашық сабақтармен іс – шараларға оң баға беріп, семинардың өте жоғары деңгейде өткендігін айтып, мектеп – гимназияның директорына, әкімшілік ұжымына және дене шынықтыру кафедрасы мүшелеріне алғысы мен ризашылығын айтып қорытындылады.

**Қаулы:**

1. Б.І.Үкібас «Тапқыр достар» спорттық интеллектуальды сайысы сабағына өте жоғары оң баға берілсін және облыс көлемінде озық іс – тәжірибесі таратылсын.

2. Ш.М.Мейірбеков «Допты ұрудың әдіс – тәсілдерімен әріптесіне

пас беру жаттығулары» сабағына оң баға берілсін.

1. С.А.Шалов «Қимыл – қозғалыс сапасын арттыру және

сергіту ойындары» сабағына оң баға берілсін.

1. Е.Ж.Бажиев «Футбол ойынының әдіс – тәсілдерін меңгерту» сабағына оң баға берілсін.
2. М.М.Исрайлов «Волейбол элементтерімен тактикалық үйрету» сабағына оң баға берілсін.
3. Е.М.Сүйімбаев «Акробатикалық жаттығулардың маңыздылығы» сабағына өте жоғары оң баға берілсін және облыс көлемінде озық іс – тәжірибесі таратылсын.
4. С.Қ.Әділбаевтың «Ұлттық спорт ойындарын дене шынықтыру сабағында пайдалану» атты тақырыптағы жазған озық – іс тәжірибесі облыс көлемінде таратылсын.
5. Семинарда көрсетілген практикалық сабақтарға оң баға беріліп, гимнастикалық жаттығулар облыс мектептерінде жандандырылсын.